system
Răspunde în limba română, în stilul Wikipedia, cat mai corect gramatical.
user
Ce cunoștințe ai despre subiectul 1807?
assistant

1807 (MDCCCVII) a fost un an obișnuit al calendarului gregorian, care a început într-o zi de joi.

Evenimente

Februarie 

7 februarie: Bătălia de la Eylau: Imperiul Francez al lui Napoleon începe lupta împotriva forțelor ruse și prusace ale celei de-a patra Coaliții.

Martie 

29 martie: H. W. Olbers descoperă asteroidul Vesta.

Aprilie 

27 aprilie: Forțele franceze capturează Danzig după șase săptămâni de asediu.

Iunie 

14 iunie: Bătălia de la Friedland: Napoleon învinge decisiv armata rusă condusă de Levin August von Bennigsen.

Iulie 

7-9 iulie: Pacea de la Tilsit este semnată între Franța, Prusia și Rusia. Napoleon și împăratul rus Alexandru I s-au aliat împotriva britanicilor. Prusacii sunt nevoiți să cedeze mai mult de jumătate din teritoriul lor.
13 iulie: Odată cu moartea lui Henry Benedict Stuart, ultimul pretendent Stuart la tronul Marii Britanii, mișcarea iacobită a luat sfârșit.

Septembrie 

1 septembrie: Fostul vicepreședinte american Aaron Burr este achitat de acuzația de trădare. El a fost acuzat de complot în vederea anexării unor părți din Louisiana și Mexic care să devină parte a unei republici independente.

Noiembrie 

5 noiembrie: Ruperea relațiilor dintre Rusia și Marea Britanie.
29 noiembrie: Armata lui Napoleon invadează Portugalia.

Nedatate 

1807-1815. Ducatul Varșoviei. Stat polonez independent creat de Napoleon I, pe teritoriul cedat de Prusia, fondat după Tratatul de la Tilsit.
A fost abolit comerțul cu sclavi în Anglia.

Arte, știință, literatură și filozofie 

 Hegel scrie Phänomenologie des Geistes (Fenomenologia spiritului)
Robert Fulton este constructorul primei nave acționate de forța aburilor
 Sir Humphry Davy izolează potasiul și sodiul

Nașteri 

 9 ianuarie: Elena Pavlovna de Württemberg, soția Marelui Duce Mihail Pavlovici al Rusiei (d. 1873)
 14 ianuarie: Hilario Ascasubi,  poet argentinian (d. 1875)
 19 ianuarie: Robert E. Lee, general american (d. 1870)
 27 februarie: Henry Wadsworth Longfellow, poet american (d. 1882)
 14 martie: Josephine de Leuchtenberg, soția regelui Oscar I al Suediei și Norvegiei (d. 1876)
 3 aprilie: Jane Digby, aristocrată, curtezană engleză (d. 1881)
 28 mai: Louis Agassiz, naturalist, geolog și profesor american de origine elvețiană (d. 1873)
 22 iunie: Prințesa Cecilia a Suediei, Mare Ducesă de Oldenburg (d. 1844)
 4 iulie: Giuseppe Garibaldi, revoluționar italian (d. 1882)
 4 august: Constantin Lecca, pictor și profesor de desen român (d. 1887) 
 15 august: Jules Grévy, politician francez, președinte al Franței (d. 1891) 
 26 octombrie: Barbu Catargiu, jurnalist și politician român, prim-ministru al Principatelor Române (d. 1862)
 16 noiembrie: Jónas Hallgrímsson, scriitor și naturalist islandez (d. 1845)
 7 decembrie: Feodora de Leiningen, Prințesă de Hohenlohe-Langenburg (d. 1872)

Decese 

 4 martie: Abraham Baldwin, 52 ani, politician american, unul dintre părinții fondatori ai Statelor Unite ale Americii (n. 1754)
 10 aprilie: Anna Amalia de Brunswick-Wolfenbüttel, 67 ani (n. 1739)

Vezi și 
 Listă de conducători de stat din 1807

1807